
	Dan id-dokument fih l-informazzjoni dwar il-prodott approvata għall Zyclara, bil-bidliet li saru mill-aħħar proċedura li affettwat l-informazzjoni dwar il-prodott (EMEA/H/C/002387/N/0032) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/zyclara



















ANNESS I

SOMMARJU TAL-KARATTERISTIĊI TAL-PRODOTT

1.	ISEM IL-PRODOTT MEDIĊINALI

Zyclara 3.75% krema


2.	GĦAMLA KWALITATTIVA U KWANTITATTIVA

Kull qartas fih 9.375 mg ta’ imiquimod f’250 mg ta’ krema (3.75 %).
Kull gramma ta’ krema fiha 37.5 mg ta’ imiquimod.

Eċċipjenti b’effett magħruf:
Methyl parahydroxybenzoate (E 218) 2.0 mg /g krema
Propyl parahydroxybenzoate (E 216) 0.2 mg /g krema
Cetyl alcohol 22.0 mg /g krema
Stearyl alcohol 31.0 mg /g krema 
Benzyl alcohol 20.0 mg/g krema

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Krema.
Krema bajda sa kemmxejn safra b’dehra uniformi.


4.	TAGĦRIF KLINIKU

4.1	Indikazzjonijiet terapewtiċi

[bookmark: OLE_LINK73][bookmark: OLE_LINK54][bookmark: OLE_LINK58][bookmark: OLE_LINK63][bookmark: OLE_LINK64]Zyclara huwa indikat għall-kura topika ta’ keratosi aktinika (AK) viżibbli jew palpabbli, klinikament tipika, mhux iperkeratotika u mhux ipertrofika, tal-wiċċ kollu jew tal-qorriegħa li qed tiqriegħ f’adulti immunokompetenti meta għażliet oħra ta’ kura topika huma kontra-indikati jew inqas xierqa.

4.2	Pożoloġija u metodu ta’ kif għandu jingħata

Pożoloġija 

[bookmark: OLE_LINK67][bookmark: OLE_LINK68][bookmark: OLE_LINK6][bookmark: OLE_LINK7]Zyclara (kull applikazzjoni: sa 2 qratas, 250 mg krema imiquimod kull qartas) għandu jiġi applikat darba kuljum qabel l-irqad lill-ġilda tal-parti affetwata li għandha tiġi kkurata (erja) għal żewġ ċikli ta’ kura ta’ ġimagħtejn kull wieħed separati minn ċiklu ta’ ġimagħtejn bla kura, jew kif ordnat mit-tabib.

L-erja li għandha tiġi kkurata huwa l-wiċċ kollu jew il-qorriegħa li qed tiqriegħ.

Reazzjonijiet lokali tal-ġilda fl-erja kkurata huma parzjalment mistennija u komuni minħabba l-mod ta’ azzjoni tiegħu (ara sezzjoni 4.4). Jista’ jkun hemm perijodu ta’ diversi ġranet mingħajr mediċina jekk ikun hemm bżonn minħabba l-iskumdità tal-pazjent jew is-severità tar-reazzjoni lokali tal-ġilda. Madankollu, l-ebda wieħed miż-żewġ ċikli ta’ kura ta’ ġimagħtejn m’għandu jiġi estiż minħabba dożi maqbuża  jew perijodi ta’ mistrieħ.

Żjieda temporanja fl-għadd ta’ keratosi aktinika tista’ tiġi osservata waqt il-kura minħabba l-effett probabbli ta’ imiquimod li jiżvela u jikkura leżjonijiet sottokliniċi. Rispons għall-kura ma jistax jiġi evalwat b’mod adegwat qabel ma jkun hemm riżoluzzjoni tar-reazzjonijiet lokali tal-ġilda. Il-pazjenti għandhom ikomplu l-kura kif preskritt. Il-kura għandha titkompla tul il-kors ta’ kura kollu anke jekk il-keratosi aktinika kollha jidher li tkun għaddiet.

Ir-riżultat kliniku tat-terapija għandu jiġi determinat wara r-riġenerazzjoni tal-ġilda kkurata, madwar 8 ġimgħat wara t-tmiem tal-kura u minn hemm ’l quddiem f’intervalli xierqa ibbażat fuq ġudizzju kliniku. Leżjonijiet li ma jirrispondux għal kollox għall-kura wara 8 ġimgħat wara t-tieni ċiklu ta’ kura għandhom jerġgħu jiġu evalwati mill-ġdid b’attenzjoni u jista’ jiġi kkunsidrat trattament wieħed addizzjonali ta’ ġimagħtejn ta’ Zyclara.
Hija rakkomandata terapija differenti jekk il-leżjoni(jiet) ittrattata(i) turi(juru) rispons insuffiċjenti għal Zyclara.
Leżjonijiet ta’ keratosi aktinika li ġew imfejqa wara żewġ ċikli ta’ trattament ta’ ġimagħtejn b’Zyclara u li jerġgħu joħorġu jistgħu jiġu ttrattati mill-ġdid b’ċiklu wieħed ieħor jew żewġ ċikli oħra ta’ trattament ta’ ġimagħtejn b’Zyclara wara pawża fit-trattament ta’ mill-inqas 12-il ġimgħa.

Indeboliment tal-fwied jew tal-kliewi
Pazjenti b’indeboliment tal-fwied jew tal-kliewi ma kinux inklużi fil-provi kliniċi. Dawn il-pazjenti għandhom jiġu mmonitorjati taħt superviżjoni mill-viċin ta’ tabib b’esperjenza.

Popolazzjoni pedjatrika
Is-sigurtà u l-effikaċja ta’ imiquimod f’keratosi aktinika fit-tfal u adolexxenti b’età inqas minn 18-il sena għadhom ma ġewx determinati s’issa. M’hemm l-ebda data disponibbli.

Metodu ta’ kif għandu jingħata
Zyclara huwa għal użu estern biss. Kuntatt mal-għajnejn, xufftejn, u l-imnifsejn għandu jiġi evitat.
L-erja kkurata m’għandhiex tiġi infaxxata jew mgħottija b’xi mod ieħor.
Min qed jippreskrivi għandu juri t-teknika xierqa ta’ applikazzjoni lill-pazjent biex jimmassimizza l-benefiċċju tat-terapija ta’ Zyclara.

[bookmark: OLE_LINK4][bookmark: OLE_LINK5][bookmark: OLE_LINK79][bookmark: OLE_LINK82][bookmark: OLE_LINK84][bookmark: OLE_LINK85][bookmark: OLE_LINK12][bookmark: OLE_LINK13][bookmark: OLE_LINK14][bookmark: OLE_LINK15][bookmark: OLE_LINK16][bookmark: OLE_LINK17]Zyclara għandu jiġi applikat darba kuljum qabel l-irqad mal-ġilda taż-żona (erja) affettwata li għandha tiġi kkurata u għandu jibqa’ fuq il-ġilda għal madwar 8 sigħat. Matul dan il-perijodu, doċċa u banju għandhom jiġu evitati. Qabel ma tiġi applikata l-krema, il-pazjent għandu jaħsel l-erja li għandha tiġi kkurata b’sapun delikat u ilma u jħalli l-erja tinxef sewwa. Zyclara għandu jiġi applikat bħala lega rqiqa fuq l-erja kollha li għandha tiġi kkurata u jingħorok sakemm il-krema tisparixxi. Sa 2 qratas ta’ Zyclara jistgħu jiġu applikati fuq l-erja li għandha tiġi kkurata (wiċċ kollu jew qorriegħa, iżda mhux it-tnejn) f’kull applikazzjoni ta’ kuljum. Qratas parzjalment użati għandhom jintremew u mhux jerġgħu jintużaw. Zyclara għandu jitħalla fuq il-ġilda għal madwar 8 sigħat; u wara huwa essenzjali li l-krema titneħħa billi l-erja u l-idejn jinħaslu b’sapun delikat u ilma.

L-idejn għandhom jinħaslu b’attenzjoni qabel u wara applikazzjoni tal-krema.

Doża maqbuża
F’każ li tinqabeż doża, il-pazjenti għandhom jistennew sal-lejl li jmiss biex japplikaw Zyclara u wara għandhom ikomplu bil-kors tas-soltu. Il-krema m’għandhiex tiġi applikata aktar minn darba kuljum. Kull ċiklu ta’ kura m’għandux jiġi estiż għal aktar minn ġimagħtejn minħabba dożi maqbuża jew perijodi ta’ mistrieħ.

4.3	Kontraindikazzjonijiet

Sensittività eċċessiva għas-sustanza attiva jew għal kwalunkwe sustanza mhux attiva elenkata fis-sezzjoni 6.1.

4.4	Twissijiet speċjali u prekawzjonijiet għall-użu

[bookmark: OLE_LINK45][bookmark: OLE_LINK46]Istruzzjonijiet ġenerali għall-kura
[bookmark: OLE_LINK92][bookmark: OLE_LINK93][bookmark: OLE_LINK100]Leżjonijiet klinikament mhux tipiċi għal AK jew b’suspett  li jistgħu jkunu tumur malinn għandha ssirilhom bijopsija biex tiġi determinata kura xierqa.
Kuntatt mal-għajnejn, xufftejn u imnifsejn għandu jiġi evitat għax imiquimod ma ġiex evalwat għall-kura ta’ keratosi aktinika fil-kpiepel tal-għajn, ġewwa l-imnifsejn jew il-widnejn, jew fiż-żona tax-xoffa ’l ġewwa mill-vermilju.
Terapija bil-krema imiquimod mhix irrakkomandata qabel ma l-ġilda tkun fieqet wara kwalunkwe kura bi prodotti mediċinali jew kirurġija. Applikazzjoni fuq ġilda maqsuma tista’ twassal għal assorbiment sistemiku akbar ta’ imiquimod li jwassal għal riskju akbar ta’ avvenimenti avversi (ara sezzjoni 4.8 u 4.9).
Minħabba tħassib dwar suxxettibilità akbar għall-ħruq mix-xemx, l-użu ta’ krema ta’ protezzjoni mix-xemx huwa mħeġġeġ, u l-pazjenti għandhom inaqqsu jew jevitaw espożizzjoni għal dawl tax-xemx naturali jew artifiċjali (sodod biex tismar jew kura b’UVA/B) waqt l-użu ta’ Zyclara. L-erja tas-superfiċje tal-ġilda kkurata għandha tiġi protetta mill-espożizzjoni għax-xemx.
Imiquimod mhux irrakkomandat għall-kura ta’ leżjonijiet ta’ AK b’iperkeratosi jew ipertrofija evidenti kif osservat meta jkun hemm kallijiet tal-ġilda.

Reazzjonijiet lokali fil-ġilda 
[bookmark: OLE_LINK103][bookmark: OLE_LINK104][bookmark: OLE_LINK107][bookmark: OLE_LINK108]Waqt it-terapija u sal-fejqan, il-ġilda affettwata x’aktarx li tidher b’mod notevoli differenti minn ġilda normali. Reazzjonijiet lokali fil-ġilda huma komuni iżda dawn ir-reazzjonijiet ġeneralment jonqsu fl-intensità waqt it-terapija jew jgħaddu wara l-waqfien ta’ terapija bi krema imiquimod. Rari, reazzjonijiet ta’ infjammazzjoni lokali intensa inkluż ġilda li tnixxi jew tittiekel jistgħu jseħħu wara biss ftit applikazzjonijiet tal-krema imiquimod.
Hemm assoċjazzjoni bejn ir-rata ta’ tneħħija kompluta u l-intensità tar-reazzjonijiet lokali fil-ġilda (eż. eritema). Dawn ir-reazzjonijiet lokali fil-ġilda jistgħu jkunu relatati ma’ stimulazzjoni ta’ rispons immuni lokali. Barra dan, imiquimod għandu l-potenzjal li jaggrava kondizzjonijiet infjammatorji tal-ġilda. Jekk ikun meħtieġ minħabba l-iskumdità tal-pazjent jew l-intensità tar-reazzjoni lokali fil-ġilda, jista’ jkun hemm perijodu ta’ diversi ġranet mingħajr mediċina. Kura bi krema imiquimod tista’ titkompla wara li r-reazzjoni tal-ġilda tkun taffiet. L-intensità tar-reazzjonijiet lokali fil-ġilda għandha tendenza li tkun aktar baxxa fit-tieni ċiklu meta mqabbel mal-ewwel ċiklu ta’ kura b’Zyclara.

Reazzjonijiet sistemiċi
Sinjali u sintomi sistemiċi li jixbħu l-influwenza jistgħu jakkumpanjaw, jew saħansitra jidhru qabel reazzjonijiet lokali qawwija fil-ġilda u jistgħu jinkludu għeja, tqalligħ, deni, mijalġja, artralġja, u sirdat. Waqfien tad-dożaġġ jew aġġustament fid-doża għandu jiġi kkunsidrat (ara sezzjoni 4.8). Pazjenti b’riserva ematoloġika mnaqqsa għandhom jiġu mmonitorjati taħt superviżjoni mill-viċin ta’ tabib b’esperjenza (ara sezzjoni 4.8).

Popolazzjonijiet speċjali
Pazjenti b’indeboliment tal-qalb, tal-fwied jew tal-kliewi ma kienux inklużi fil-provi kliniċi. Dawn il-pazjenti għandhom jiġu mmonitorjati taħt superviżjoni mill-viċin ta’ tabib b’esperjenza

Użu f’pazjenti immunokompromessi u/jew f’pazjenti b’kondizzjonijiet awtoimmuni
[bookmark: OLE_LINK22][bookmark: OLE_LINK23]Is-sigurtà u l-effikaċja ta’ Zyclara f’pazjenti immunokompromessi (eż. pazjenti li kellhom trapjant ta’ organu) u/jew pazjenti b’kondizzjonijiet awtoimmuni ma ġewx determinati s’issa. Għalhekk, krema imiquimod għandha tintuża b’kawtela f’dawn il-pazjenti (ara sezzjoni 4.5). Għandu jkun hemm konsiderazzjoni għall-ibbilanċjar tal-benefiċċju ta’ kura b’imiquimod għal dawn il-pazjenti mar-riskju assoċjat ta’ possibbiltà ta’ rifjut tal-organu jew tal-marda tat-trapjant kontra l-persuna li rċivietu jew tal-possibbiltà li tirkadi l-kondizzjoni awtoimmuni.

Kura mill-ġdid
Informazzjoni dwar kura mill-ġdid ta’ leżjonijiet ta’ keratosi aktinika li għaddew wara żewġ ċikli ta’ ġimagħtejn ta’ trattament b’Zyclara u wara reġgħu tfaċċaw qed tingħata fis-sezzjoni 4.2 u 5.1.

Eċċipjenti
Stearyl alcohol u cetyl alcohol jistgħu jikkawżaw reazzjonijiet lokali fil-ġilda (eż. dermatite tal-kuntatt). Benzyl alcohol jista’ jikkawża reazzjonijiet allerġiċi u irritazzjoni lokali ħafifa fil-ġilda.
Methyl parahydroxybenzoate (E 218), u propyl parahydroxybenzoate (E 216) jistgħu jikkawżaw reazzjonijiet allerġiċi (possibilment ittardjati).
4.5	Interazzjoni ma’ prodotti mediċinali oħra u forom oħra ta’ interazzjoni

[bookmark: OLE_LINK47]Ma twettaq l-ebda studju ta’ interazzjoni. Dan jinkludi studji bi prodotti mediċinali immunosoppressivi. Interazzjonijiet ma’ prodotti mediċinali sistemiċi jkunu limitati minħabba assorbiment minimu mill-ġilda tal-krema imiquimod.

Minħabba l-karatteristiċi immunostimulanti tagħha, krema imiquimod għandha tintuża b’kawtela f’pazjenti li jkunu qed jirċievu prodotti mediċinali immunosoppressivi (ara sezzjoni 4.4).

L-użu ta’ Zyclara flimkien ma’ kwalunkwe krema oħra li fiha imiquimod fl-ambitu tal-istess kura għandu jiġi evitat peress li fihom l-istess sustanza attiva (imiquimod) u jistgħu jżidu r-riskju u s-severità ta’ reazzjonijiet lokali fil-ġilda.

4.6	Fertilità, tqala u treddigħ 

Tqala
M’hemmx dejta klinika dwar tqala esposta għal imiquimod. Studji fuq l-annimali ma jindikawx effetti ħżiena diretti jew indiretti fuq it-tqala, l-iżvilupp tal-embriju/fetu, ħlas jew żvilupp wara t-twelid (ara sezzjoni 5.3).
Wieħed għandu joqgħod attent meta Zyclara jiġi preskritt lil nisa tqal. Zyclara għandu jintuża fit-tqala biss jekk il-benefiċċju potenzjali jiġġustifika r-riskju potenzjali għall-fetu.

Treddigħ
Mhux magħruf jekk imiquimod/metaboliti jiġux eliminati fil-ћalib tas-sider tal-bniedem.
Riskju għat-trabi tat-twelid/trabi ma jistax jiġi eskluż.
Gћandha tittieћed deċiżjoni jekk jitwaqqafx it-treddigћ jew titwaqqafx it-terapija b’Zyclara wara li jiġi kkunsidrat il-benefiċċju tat-treddigћ gћat-tarbija u l-benefiċċju tat-terapija gћall-mara.

Fertilità
[bookmark: OLE_LINK118][bookmark: OLE_LINK119][bookmark: OLE_LINK122]Peress li m’hemmx dejta klinika disponibbli, ir-riskju potenzjali għall-bniedem mhux magħruf.

4.7	Effetti fuq il-ħila biex issuq u tħaddem magni

Zyclara m’għandu l-ebda effett jew ftit li xejn għandu effett fuq il-ħila biex issuq u tħaddem magni.

4.8	Effetti mhux mixtieqa

Sommarju tal-profil ta’ sigurtà:
Id-dejta deskritta taħt tirrifletti esponiment għal Zyclara jew għall-krema mingħajr mediċina f’319 individwu irreġistrati f’żewġ studji double-blind. L-individwi applikaw sa żewġ qratas ta’ krema Zyclara 3.75% jew ta’ krema mingħajr mediċina kuljum fuq il-ġilda taż-żona affettwata (wiċċ kollu jew qorriegħa li qed tiqriegħ, iżda mhux it-tnejn) għal żewġ ċikli ta’ kura ta’ ġimagħtejn separati minn ciklu mingħajr kura ta’ ġimagħtejn.

Fi provi kliniċi l-biċċa l-kbira tal-pazjenti (159/160) li jużaw Zyclara għall-kura ta’ AK ikollhom esperjenza ta’ reazzjonijiet lokali fil-ġilda fis-sit ta’ applikazzjoni (l-aktar frekwenti eritema, qoxra, u tqaxxir/nixfa fis-sit tal-applikazzjoni). Madankollu, fil-provi kliniċi b’Zyclara 11% (17/160) tal-pazjenti biss  kellhom bżonn perijodi mingħajr mediċina (interruzzjoni tal-kura) minħabba reazzjonijiet avversi lokali. Xi reazzjonijiet avversi sistemiċi, inkluż uġigħ ta’ ras 6% (10/160), għeja 4% (7/160), kienu rrappurtati minn pazjenti kkurati b’Zyclara fi provi kliniċi.

Lista ta’ reazzjonijiet avversi f’tabella

Dejta ppreżentata fit-tabella taħt tirrifletti:
-	esponiment għal Zyclara jew għall-krema mingħajr mediċina fl-istudji msemmija fuq (frekwenzi minn komuni ħafna sa mhux komuni u bi frekwenza akbar wara l-krema mingħajr mediċina).
-	esperjenza bi krema imiquimod 5%.

Il-frekwenzi huma definiti bħala:

Komuni ħafna (≥ 1/10); 
Komuni (≥ 1/100 sa < 1/10); 
Mhux komuni (≥ 1/1,000 sa < 1/100); 
Rari (≥ 1/10,000 sa < 1/1,000); 
Rari ħafna (<1/10,000) u mhux magħruf (ma tistax tittieħed stima mid-dejta disponibbli)

	Sistema tal-klassifika tal-organi

	Frekwenza
	Reazzjonijiet avversi

	Infezzjonijiet u infestazzjonijiet
	Komuni
	Herpes simplex (xlieqa)

	
	Mhux komuni

	Infezzjoni

	
	
	Infafet bil-materja

	
	Frekwenza mhux magħrufa
	Infezzjoni fil-ġilda


	Disturbi tad-demm u tas-sistema limfatika
	Komuni
	Limfadenopatija

	
	Frekwenza mhux magħrufa

	Tnaqqis fl-emoglobina

	
	
	Tnaqqis fl-għadd ta’ ċelluli bojod tad-demm

	
	
	Tnaqqis fl-għadd ta’ newtrofili

	
	
	Tnaqqis fl-għadd ta’ plejtlits

	Disturbi fis-sistema immuni
	Rari
	Irkadar ta’ kondizzjonijiet awtoimmuni

	Disturbi fil-metaboliżmu u n-nutrizzjoni
	Komuni
	Anoreksja

	
	
	Żjieda ta’ glucose fid-demm

	Disturbi psikjatriċi
	Komuni
	Insomnja 

	
	Mhux komuni
	Depressjoni

	
	
	Irritabilità

	Disturbi fis-sistema nervuża
	Komuni
	Uġigħ ta’ ras 

	
	
	Sturdament

	Disturbi fl-għajnejn
	Mhux komuni
	Irritazzjoni tal-konġuntiva

	
	
	Edima fil-kappell tal-għajn

	Disturbi respiratorji, toraċiċi u medjastinali
	Mhux komuni
	Konġestjoni fl-imnieħer

	
	
	Uġigħ fil-farinġi u fil-larinġi

	Disturbi fil-fwied u fil-marrara
	Frekwenza mhux magħrufa
	Żjieda fl-enżimi tal-fwied

	Disturbi gastro-intestinali
	Komuni
	Tqalligħ 

	
	
	Dijarea

	
	
	Rimettar

	
	Mhux komuni
	Ħalq xott

	
	
	Uġigħ addominali

	Disturbi fil-ġilda u fit-tessuti ta’ taħt il-ġilda
	Komuni ħafna
	Eritema

	
	
	Qoxra

	
	
	Tqaxxir tal-ġilda

	
	
	Edima tal-ġilda

	
	
	Ulċera fil-ġilda

	
	
	Ipopigmentazzjoni tal-ġilda

	
	Komuni
	Dermatite

	
	Mhux komuni
	Edima fil-wiċċ

	
	Rari
	[bookmark: OLE_LINK28][bookmark: OLE_LINK29]Reazzjoni dermatoloġika f’sit il-bogħod miż-żona kkurata

	
	Frekwenza mhux magħrufa
	Alopeċja


	
	
	Erythema multiforme

	
	
	Sindrome Stevens Johnson

	
	
	Lupus erythematosus tal-ġilda

	
	
	Iperpigmentazzjoni tal-ġilda

	Disturbi muskolu-skeletriċi u tat-tessuti konnettivi
	Komuni
	Majalġja

	
	
	Artralġja

	
	Mhux komuni
	Uġigħ fid-dahar

	
	
	Uġigħ fl-estremitajiet

	Disturbi ġenerali u kondizzjonijiet ta’ mnejn jingħata

Deskrizzjoni ta’ reazzjonijiet avversi magħżula

Disturbi fis-sistema tad-demm
Tnaqqis fl-emoglobina, fl-għadd ta’ ċelluli bojod tad-demm, newtrofili assoluti u plejtlits kien osservat fi provi kliniċi li nvestigaw l-użu ta’ krema imiquimod 5%. Dan it-tnaqqis mhux ikkunsidrat bħala klinikament sinifikanti f’pazjenti b’riżerva ematoloġika normali. Pazjenti b’riżerva ematoloġika mnaqqsa ma ġewx studjati fi provi kliniċi. Tnaqqis fil-parametri ematoloġiċi li jeħtieġu intervent kliniku ġew irrappurtati mill-esperjenza ta’ wara t-tqegħid fis-suq.

Infezzjonijiet fil-ġilda
Waqt kura b’imiquimod ġew osservati infezzjonijiet fil-ġilda. Filwaqt li ma kienx hemm riżultati serji, il-possibbiltà ta’ infezzjoni f’ġilda maqsuma dejjem għandha tiġi kkunsidrata.

Ipopigmentazzjoni u iperpigmentazzjoni 
Intbagħtu rapporti ta’ ipopigmentazzjoni u iperpigmentazzjoni lokalizzata wara l-użu ta’ krema imiquimod 5%. Informazzjoni minn visti ta’ wara tissuġġerixxi li f’xi pazjenti dawn il-bidliet fil-kulur tal-ġilda jistgħu jkunu permanenti.

Reazzjonijiet dermatoloġiċi f’siti l-bogħod miż-żona kkurata
Każijiet rari ta’ reazzjonijiet dermatoloġiċi f’siti l-bogħod miż-żona kkurata, inkluż eritema multiforme, ġew irrappurtati minn provi kliniċi b’terapija bi krema imiquimod 5%.

Alopeċja
Studji kliniċi li nvestigaw l-użu ta’ krema imiquimod 5% għall-kura ta’ keratosi aktinika sabu frekwenza ta’ 0.4% (5/1214) ta’ alopeċja fis-sit ikkurata jew fl-erja tal-madwar.

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

[bookmark: OLE_LINK43][bookmark: OLE_LINK44]Meta applikat lokalment, doża eċċessiva sistemika b’krema imiquimod hija improbabbli minħabba assorbiment minimu mill-ġilda. Studji fuq il-fniek żvelaw doża letali fil-ġilda ta’ imiquimod ta’ aktar minn 5 g/kg. Dożaġġ topiku eċċessiv u persistenti ta’ krema imiquimod jista’ jwassal għal reazzjonijiet lokali severi fil-ġilda u jista’ jżid ir-riskju ta’ reazzjonijiet sistemiċi.

[bookmark: OLE_LINK123][bookmark: OLE_LINK124][bookmark: OLE_LINK125][bookmark: OLE_LINK126][bookmark: OLE_LINK55]Wara teħid aċċidentali mill-ħalq, jistgħu jseħħu tqalligħ, rimettar, uġigħ ta’ ras, uġigħ fil-muskoli u deni wara doża waħda ta’ 200 mg imiquimod li tikkorrispondi għall-kontenut ta’ aktar minn 21 qartas ta’ Zyclara. L-aktar avveniment avvers klinikament serju rrappurtat wara dożi orali multipli ta’  200 mg kien pressjoni baxxa li għaddiet wara għoti ta’ fluwidu orali jew fil-vini.

Immaniġġjar ta’ doża eċċessiva għandu jikkonsisti minn trattament ta’ sintomi kliniċi.


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi

Kategorija farmakoterapewtika: Antibijotiċi u kimoterapewtiċi għall-użu dermatoloġiku, antivirali, Kodiċi ATC: D06BB10 

Effetti farmakodinamiċi
[bookmark: OLE_LINK129][bookmark: OLE_LINK130]Imiquimod huwa modifikatur tar-rispons immuni. Huwa l-kompost maġġuri tal-familja imidazoline. Studji dwar twaħħil saturabbli jissuġġerixxu li jeżistu riċetturi fil-membrana għal imiquimod fuq iċ-ċelluli li jirrispondu; dawn jissejħu riċettur toll-like 7 u 8. Imiquimod jinduċi r-reħa ta’ interferon alpha (IFN-α) u ta’ ċitokini oħra minn varjetà ta’ ċelluli tal-bnedmin u tal-annimali (eż. minn monoċiti/makrofaġi u keratinoċiti tal-bniedem). Applikazzjoni topika in vivo ta’ krema imiquimod fuq il-ġilda ta’ ġrieden wasslet għal żjieda fil-konċentrazzjonijiet ta’ IFN u tal-fattur tan-nekrosi tat-tumur (TNF) meta mqabbel ma’ ġilda ta’ ġrieden mhux ikkurati. Il-firxa ta’ ċitokini indotti tvarja skont l-oriġini tat-tessut taċ-ċellula. Barra minn hekk, ir-reħa ta’ ċitokini kienet indotta wara l-applikazzjoni fuq il-ġilda u l-għoti orali ta’ imiquimod f’diversi annimali tal-laboratorju u fi studji fuq il-bniedem. F’mudelli ta’ annimali imiquimod huwa effettiv kontra infezzjonijiet virali u jaġixxi bħala sustanza kontra t-tumuri prinċipalment permezz tal-induzzjoni tar-reħa ta’ alpha interferon u ta’ ċitokini oħra.

Żjidiet fil-livelli sistemiċi ta’ alpha interferon u ta’ ċitokini oħra wara applikazzjoni topika ta’ imiquimod kienu osservati wkoll fid-dejta dwar il-bniedem.

Effikaċja klinika u sigurtà
[bookmark: OLE_LINK69][bookmark: OLE_LINK70][bookmark: OLE_LINK48][bookmark: OLE_LINK51]L-effikaċja ta’ Zyclara ġiet studjata f’żewġ studji kliniċi double-blind, randomised, u kkontrollati bi krema mingħajr mediċina. Il-pazjenti kellhom 5-20 ferita tipika viżibbli jew palpabbli ta’ AK f’żona li ma taqbisx 25 cm2 fuq il-wiċċ jew il-qorriegħa li qed tiqriegħ. 319 individwu b’AK kienu kkurati b’mhux aktar minn 2 qratas darba kuljum ta’ krema imiquimod 3.75%, jew krema mingħajr mediċina li tixbħu għal żewġ ċikli ta’ trattament ta’ ġimagħtejn separati minn ċiklu ta’ ġimagħtejn mingħajr kura. Għall-provi kkombinati r-rata ta’ tneħħija kompluta għall-wiċċ kollu jew qorriegħa li qed tiqriegħ taħt krema imiquimod 3.75% kienet ta’ 35.6% (57/160 pazjent, CI 28.2%, 43.6%) u taħt krema mingħajr mediċina kienet ta’ 6.3% (10/159 pazjent, CI 3.1%, 11.3%) fil-vista ta’ wara 8 ġimgħat wara l-kura. Ma kienux osservati differenzi globali fis-sigurtà jew fl-effettività bejn pazjenti ta’ 65 sena jew akbar u pazjenti iżgħar. Karċinoma taċ-ċellula skwamuża (SCC) kienet irrappurtata f’1.3% (2/160) tal-pazjenti kkurati b’imiquimod 3.75%, u f’0.6% (1/159) tal-pazjenti kkurati bi krema mingħajr mediċina. Din id-differenza ma kinitx statistikament sinifikanti.

Fi studju ta’ segwitu fejn pazjenti li inizjalment għaddielhom b’imiquimod 3.75% kienu segwiti għal mill-inqas 14-il xahar mingħajr aktar kura għal AK, 40.5% tal-pazjenti wrew fejqan komplut sostenut tal-erja kollha li kienet ikkurata (wiċċ kollu jew qorriegħa). M’hemm l-ebda dejta għal imiquimod 3.75% dwar fejqan għal tul aktar minn dan il-perijodu.

Żewġ studji open-label, randomised, u kkontrollati investigaw l-effetti fit-tul ta’ imiquimod 5% (u mhux b’dan il-prodott ta’ 3.75%) meta mqabbel ma’ diclofenac topiku (ġel 3%). F’dawn l-istudji, iż-żona AK ittrattata kienet tinsab fil-qorriegħa li qed tiqriegħ jew fil-wiċċ b’żona kontigwa ta’ madwar 40 ċm² u ppreżentata b’numru medjan ta’ 7 leżjonijiet AK klinikament tipiċi fil-linja bażi. It-trattamenti tal-istudju ngħataw kif rakkomandat uffiċjalment. Dawn l-istudji wrew li imiquimod kien aħjar minn diclofenac topiku fil-prevenzjoni tal-progressjoni istoloġika ta’ leżjonijiet AK għal karċinoma taċ-ċelluli skwamużi (SCC - squamous cell carcinoma) in-situ jew invażiva. Barra dan, dawn l-istudji appoġġaw l-użu ta’ sa żewġ ċikli addizzjonali ta’ trattament ta’ imiquimod meta l-leżjonijiet AK ma fiequx kompletament jew jekk il-leżjonijiet AK reġgħu tfaċċaw wara trattament inizzjali ta’ suċċess b’imiquimod.

Popolazzjoni pedjatrika
L-Aġenzija Ewropea għall-Mediċini irrinunzjat għall-obbligu li jiġu ppreżentati r-riżultati tal-istudji b’Zyclara f’kull sett tal-popolazzjoni pedjatrika f’keratosi aktinika (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Assorbiment
Inqas minn 0.9% ta’ doża waħda applikata b’mod topiku ta’ imiquimod radjutikkettjat kienet assorbita mill-ġilda ta’ individwi umani. 
Esponiment sistemiku (penetrazzjoni minn ġol-ġilda) kien ikkalkulat mill-irkupru ta’ carbon-14 minn [14C] imiquimod fl-awrina u fl-ippurgar.
[bookmark: OLE_LINK77][bookmark: OLE_LINK78]Waqt studju dwar il-farmakokinetika bi krema imiquimod 3.75% wara applikazzjoni ta’ 2 qratas darba kuljum (18.75 mg imiquimod/kuljum) għal mhux aktar minn tliet ġimgħat fuq il-wiċċ kollu u/jew qorriegħa (madwar 200 cm2), assorbiment sistemiku baxx ta’ imiquimod kien osservat f’pazjenti b’AK. Livelli fi stat fiss intlaħqu fi żmien ġimagħtejn u l-ħin sa konċentrazzjonijiet massimi (Tmax) varja minn 6 sa 9 sigħat wara l-aħħar applikazzjoni.

Distribuzzjoni
[bookmark: OLE_LINK80][bookmark: OLE_LINK81]Il-konċentrazzjoni massima medja fis-serum ta’ imiquimod fit-tmiem tal-istudju dwar il-farmakokinetika kienet ta’ 0.323 ng/mL. 

Bijotrasformazzjoni
Imiquimod mogħti mill-ħalq jiġi metabolizzat b’mod rapidu u estensiv f’żewġ metaboliti prinċipali.

Eliminazzjoni
L-ammont żgħir ta’ prodott mediċinali li kien assorbit fiċ-ċirkolazzjoni sistemika kien imneħħi minnufih mir-rotot tal-awrina u tal-ippurgar bi proporzjon medju ta’ madwar 3 għal 1.
Il-half-life apparenti wara dożaġġ topiku ta’ krema imiquimod 3.75% fl-istudju dwar il-farmakokinetika kienet ikkalkulata bħala madwar 29 siegħa.

5.3	Tagħrif ta’ qabel l-użu kliniku dwar is-sigurtà

Tagħrif mhux kliniku ibbażat fuq studji konvenzjonali ta’ sigurtà farmakoloġika, mutaġeniċità u teratoġeniċità ma juri l-ebda periklu speċjali għall-bnedmin. 

[bookmark: OLE_LINK56][bookmark: OLE_LINK57]Fi studju dwar tossiċità dermali fuq il-far fuq perijodu ta’ erba’ xhur, kien osservat tnaqqis sinifikanti fil-piż tal-ġisem u fil-piż tal-milsa b’0.5 u 2.5 mg/kg; effetti simili ma kienux osservati fi studju dermali fuq il-ġurdien fuq perijodu ta’ erba’ xhur. Irritazzjoni dermali lokali, speċjalment b’dożi ogħla, kienet osservata fiż-żewġ speċi.

Fi studju dwar il-karċinoġeniċità fuq il-ġurdien fuq perijodu ta’ 18-il xahar permezz ta’ użu fuq il-ġilda fuq tlitt ijiem fil-ġimgħa ma kkawżax tumuri fis-sit tal-applikazzjoni. Fi ġrieden femminili biss, l-inċidenza ta’ adenomi epatoċellulari kienet ftit aktar minn dik għall-kontroll. L-inċidenza tikkorrispondi sew mal-firxa ta’ tumuri spontanji, kif huwa magħruf fil-ġrieden f’korrispondenza mal-età tagħhom. Għalhekk, dawn is-sejbiet huma kkunsidrati bħala inċidentali. Peress li imiquimod għandu assorbiment sistemiku baxx mill-ġilda tal-bniedem, u mhux mutaġeniku, kwalunkwe riskju għall-bnedmin minn esponiment sistemiku x’aktarx li huwa baxx. Barra dan, it-tumuri ma dehru fl-ebda sit fi studju orali dwar il-karċinoġeniċità fuq perijodu ta’ sentejn fuq il-firien.

Krema imiquimod kienet evalwata f’bioassay għall-fotokarċinoġeniċità fi ġrieden albini bla pil esposti għal radjazzjoni solari ultravjola simulata (UVR). L-annimali ġew mogħtija krema imiquimod tliet darbiet fil-ġimgħa u kienu rradjati ħamest ijiem fil-ġimgħa għal 40 ġimgħa. Il-ġrieden inżammu għal 12-il ġimgħa oħra. Tumuri seħħew qabel u f’għadd akbar fil-grupp ta’ ġrieden li ngħataw krema mingħajr mediċina meta mqabbel mal-grupp ta’ kontroll b’UVR baxxa. Is-sinifikanza għall-bniedem mhix magħrufa. Applikazzjoni topika ta’ krema imiquimod ma rriżultat fl-ebda tkabbir ta’ tumuri fl-ebda doża, meta mqabbla mal-grupp bi krema mingħajr mediċina


6.	TAGĦRIF FARMAĊEWTIKU

6.1	Lista ta’ eċċipjenti

Isostearic acid 
Benzyl alcohol 
Cetyl alcohol 
Stearyl alcohol 
[bookmark: OLE_LINK52][bookmark: OLE_LINK53]Paraffin abjad artab 
Polysorbate 60 
Sorbitan stearate 
Glycerol
Methyl parahydroxybenzoate (E 218)
Propyl parahydroxybenzoate (E 216)
Xanthan gum
Ilma ppurifikat

6.2	Inkompatibbiltajiet

Mhux applikabbli.

6.3	Żmien kemm idum tajjeb il-prodott mediċinali

18 xahar

6.4	Prekawzjonijiet speċjali għall-ħażna

Taħżinx f’temperatura ’l fuq minn 25°C.
Il-qratas m’għandhomx jerġgħu jintużaw la darba jinfetħu.

6.5	In-natura tal-kontenitur u ta’ dak li hemm ġo fih

Kaxxi ta’ 14, 28, u 56 qartas tal-fojl għall-użu ta’ darba magħmul minn polyester/polyethylene abjad ta’ densità baxxa/aluminju, li fihom 250 mg ta’ krema.
Jista’ jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali għar-rimi

L-ebda ħtiġijiet speċjali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Viatris Healthcare Limited
Damastown Industrial Park
Mulhuddart
Dublin 15
DUBLIN
l-Irlanda

8.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/12/783/001-003


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 23/08/2012
Data tal-aħħar tiġdid: 22/03/2017


10. DATA TA’ REVIŻJONI TAT-TEST


Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.




























ANNESS II

A. MANIFATTURI RESPONSABBLI GĦALL-ĦRUĠ TAL-LOTT

B. KONDIZZJONIJIET JEW RESTRIZZJONI RIGWARD IL-PROVVISTA U L-UŻU 

Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI




A.	MANIFATTURI RESPONSABBLI GĦALL-ĦRUĠ TAL-LOTT

Isem u indirizz tal-manifatturi responsabbli għall-ħruġ tal-lott

Swiss Caps GmbH
Grassingerstraße 9
83043 Bad Aibling
Il-Ġermanja 

B.	KONDIZZJONIJIET JEW RESTRIZZJONI RIGWARD IL-PROVVISTA U L-UŻU

Prodott mediċinali li jingħata bir-riċetta tat-tabib.


Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ  

1. Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

1. Pjan tal- ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
1. Meta l-Aġenzija Ewropea għall-Mediċini titlob din l-informazzjoni; 
1. Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji). 
























ANNESS III

TIKKETTAR U FULJETT TA’ TAGĦRIF

























A. TIKKETTAR


[bookmark: OLE_LINK18][bookmark: OLE_LINK19]
TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ BARRA


1.	ISEM TAL-PRODOTT MEDIĊINALI

Zyclara 3.75% krema
imiquimod


2.	DIKJARAZZJONI TAS-SUSTANZA(I) ATTIVA(I)

Kull qartas fih 9.375 mg ta’ imiquimod f’250 mg ta’ krema (3.75 %).
Kull gramma ta’ krema fiha 37.5 mg ta’ imiquimod. 


3.	LISTA TA’ EĊĊIPJENTI

Eċċipjenti: isostearic acid, benzyl alcohol, cetyl alcohol, stearyl alcohol, paraffin abjad artab, polysorbate 60, sorbitan stearate, glycerol, methyl parahydroxybenzoate (E 218), propyl parahydroxybenzoate (E 216), xanthan gum, ilma ppurifikat.

Aqra l-fuljett ta’ tagħrif qabel l-użu. 


4.	GĦAMLA FARMAĊEWTIKA U KONTENUT

Krema
14-il qartas
28 qartas
56 qartas


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu għall-ġilda


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA

Għall-użu ta’ darba biss. Armi l-krema li jkun fadal fil-qartas wara l-użu.


8.	DATA TA’ SKADENZA

Exp

9.	KONDIZZJONIJIET SPEĊJALI TA’ KIF JINĦAŻEN

Taħżinx f’temperatura ’l fuq minn 25 C


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Viatris Healthcare Limited
Damastown Industrial Park
Mulhuddart
Dublin 15
DUBLIN
l-Irlanda

12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/12/783/001 14-il qartas
EU/1/12/783/002 28 qartas
EU/1/12/783/003 56 qartas


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA 


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Zyclara


17.	IDENTIFIKATUR UNIKU – BARCODE 2D

Barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN

TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN 

KTIBA FUQ IL-QARTAS


1.	ISEM TAL-PRODOTT MEDIĊINALI U MNEJN GĦANDU JINGĦATA

Zyclara 3.75% krema 
Imiquimod
Użu għall-ġilda


2.	METODU TA’ KIF GĦANDU JINGĦATA


3.	DATA TA’ SKADENZA

Exp


4.	NUMRU TAL-LOTT

Lot


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI

250 mg 


6.	OĦRAJN



















B. FULJETT TA’ TAGĦRIF




Fuljett ta’ tagħrif: Informazzjoni għall-utent

Zyclara 3.75% krema
Imiquimod

Aqra sew dan il-fuljett kollu qabel tibda tuża din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib, jew lill-ispiżjar tiegħek. 
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara anke jekk għandhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib, jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1.   X’inhu Zyclara u għalxiex jintuża
2.   X’għandek tkun taf qabel ma tuża Zyclara
3.   Kif għandek tuża Zyclara
4.   Effetti sekondarji possibbli
5.   Kif taħżen Zyclara 
6.   Kontenut tal-pakkett u informazzjoni oħra


1.	X’inhu Zyclara u għalxiex jintuża

Il-krema Zyclara 3.75% fiha s-sustanza attiva imiquimod, li huwa Modifikatur tar-Rispons Immuni (biex jistimula s-sistema immuni tal-bniedem).

Din il-mediċina hija preskritta għall-kura ta’ keratosi aktinika fl-adulti.

[bookmark: OLE_LINK94][bookmark: OLE_LINK95]Din il-mediċina tistimula s-sistema immuni tal-ġisem tiegħek stess biex tipproduċi sustanzi naturali li jgħinu jiġġieldu l-keratosi aktinika tiegħek. 

Keratosi aktinika hija osservata bħala żoni ta’ ġilda ħarxa li jinstabu f’nies li matul ħajjithom ġew esposti għal ħafna xemx. Dawn iż-żoni jistgħu jkunu l-istess kulur bħall-ġilda tiegħek jew jistgħu jagħtu fil-griż, jew ikunu roża, ħomor jew kannella. Jistgħu jkunu ċatti u bil-qoxra, jew ibbuzzati, ħorox, iebsin u bil-felul.

[bookmark: OLE_LINK65][bookmark: OLE_LINK66]Din il-mediċina għandha tintuża għall-keratosi aktinika fil-wiċċ jew qorriegħa biss jekk it-tabib tiegħek iddeċieda li hija l-aktar kura xierqa għalik.


2.	X’għandek tkun taf qabel ma tuża Zyclara

Tużax Zyclara. 

· jekk inti allerġiku għal imiquimod jew għal xi sustanza oħra ta’ din il-mediċina (imniżżla fis-sezzjoni 6).

Twissijiet u prekawzjonijiet

Kellem lit-tabib jew lill-ispiżjar tiegħek qabel tuża Zyclara:
· jekk qabel użajt din il-mediċina jew preparazzjonijiet oħra simili f’konċentrazzjoni differenti. 
· jekk tbati minn disturbi awtoimmuni
· jekk qatt sarlek trapjant ta’ organu
· [bookmark: OLE_LINK26][bookmark: OLE_LINK27]jekk għandek xi test tad-demm mhux normali.

Istruzzjonijiet ġenerali waqt il-kura 

· [bookmark: OLE_LINK96][bookmark: OLE_LINK97]Jekk dan l-aħħar kellek kirurġija jew kura mediċinali, stenna sakemm l-erja li għandha tiġi kkurata tkun fieqet qabel ma tuża din il-mediċina.
· [bookmark: OLE_LINK30][bookmark: OLE_LINK31]Evita kuntatt mal-għajnejn, xufftejn u imnifsejn. F’każ ta’ kuntatt bi żball, neħħi l-krema billi tlaħlaħ bl-ilma.
· Uża l-krema esternament biss (fuq il-ġilda tal-wiċċ jew tal-qorriegħa).
· Tużax aktar krema milli rrakkomandalek it-tabib tiegħek.
· [bookmark: OLE_LINK36]Tgħattix iż-żona kkurata b’faxex jew infaxxar ieħor wara li tkun applikajt din il-mediċina.
· [bookmark: OLE_LINK37][bookmark: OLE_LINK38]Jekk iż-żona kkurata issir skomda wisq, neħħi l-krema billi taħsel b’sapun ħafif u ilma. Ladarba l-iskumdità tieqaf tista’ tkompli l-iskeda tal-kura tiegħek kif irrakkomandat. Il-krema m’għandhiex tiġi applikata aktar minn darba kuljum.
· Tużax lampi li jitfgħu raġġi ultra-vjola jew sodod bir-raġġi biex tismar, u kemm jista’ jkun matul il-kura b’din il-mediċina evità esponiment għal dawl tax-xemx. Jekk toħroġ barra matul il-ġurnata uża krema li tipproteġik mix-xemx u ilbes ilbies protettiv u kappell b’pizz wiesgħa.

Reazzjonijiet lokali fil-ġilda 

[bookmark: OLE_LINK49][bookmark: OLE_LINK50]Waqt li tkun qed tuża Zyclara, jista’ jkollok reazzjonijiet lokali tal-ġilda minħabba l-mod li l-prodott jaġixxi fuq il-ġilda tiegħek. Dawn ir-reazzjonijiet jistgħu jkunu sinjal li l-mediċina qed taħdem kif intenzjonat.

Waqt li tkun qed tuża Zyclara u sakemm tfieq, iż-żona kkurata x’aktarx li tidher b’mod evidenti differenti minn ġilda normali. Hemm ukoll il-possibbiltà li infjammazzjoni eżistenti tista’ taggrava temporanjament.
[bookmark: OLE_LINK98][bookmark: OLE_LINK99]
Din il-mediċina tista’ tikkawża wkoll sintomi li jixbħu l-influwenza (inklużi għeja, tqalligħ, deni, uġigħ fil-muskoli u fil-ġogi, u rogħda) qabel jew waqt l-okkorrenza ta’ reazzjonijiet lokali fil-ġilda. Jekk iseħħu sintomi li jixbħu l-influwenza jew tħoss skumdità jew reazzjonijiet lokali fil-ġilda severi, jista’ jittieħed perjodu ta’ mistrieħ ta’ diversi jiem. Inti tista’ terġa’ tibda t-trattament bil-krema imiquimod wara li r-reazzjoni tal-ġilda tbatti. Madankollu, l-ebda ċiklu ta’ trattament ta’ ġimagħtejn m’għandu jiġi estiż minħabba dożi li ma ttieħdux jew perjodi ta’ mistrieħ.
L-intensità tar-reazzjonijiet lokali tal-ġilda għandhom tendenza li jkunu aktar baxxi fit-tieni ċiklu milli fl-ewwel ċiklu ta’ trattament b’Zyclara.

Rispons għall-kura ma jistax jiġi stmat b’mod adegwat qabel ifiequ r-reazzjonijiet lokali tal-ġilda. Għandek tkompli l-kura kif preskritt.

Din il-mediċina tista’ tiżvela u tikkura keratosi aktinika li ma kienetx osservata jew li ma nħassitx qabel, u dawn aktar tard jistgħu jgħaddu. Għandek tkompli l-kors kollu ta’ kura anki jekk il-keratosi aktinika tidher li tkun marret kollha.

Tfal u adolexxenti

Din il-mediċina m’għandhiex tingħata lil tfal b’età inqas minn 18-il sena għax is-sigurtà u l-effikaċja f’pazjenti b’età inqas minn 18-il sena ma ġewx stabbiliti. M’hemmx dejta disponibbli dwar l-użu ta’ imiquimod fi tfal u adolexxenti.

Mediċini oħra u Zyclara

Għid lit-tabib jew lill-ispiżjar tiegħek jekk qed tieħu, ħadt dan l-aħħar jew tista’ tieħu xi mediċini oħra.

Jekk tirċievi prodotti mediċinali immunosoppressivi li jinibixxu s-sistema immuni, għid lit-tabib tiegħek qabel ma tibda t-trattament.

Evita l-użu ta’ Zyclara flimkien ma’ kwalunkwe krema imiquimod oħra fl-istess żona ta’ trattament.

Tqala u treddigħ

Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tuża din il-mediċina.

It-tabib tiegħek se jiddiskuti r-riskji u l-benefiċċji tal-użu ta’ Zyclara waqt it-tqala. Studji fuq l-annimali ma jindikawx effetti ħżiena diretti jew indiretti fit-tqala.

Mhux magħruf jekk imiquimod joħroġx fil-ħalib tas-sider. M’għandekx tuża Zyclara jekk qed tredda’ jew beħsiebek tredda’. It-tabib tiegħek se jiddiskuti jekk għandekx twaqqaf it-treddigħ jew jekk għandekx twaqqaf it-trattament b’Zyclara.

Sewqan u tħaddim ta’ magni

Din il-mediċina ma taffettwax, jew taffettwa ftit li xejn il-ħila biex issuq u tħaddem magni.

Zyclara fih methylparahydroxybenzoate, propylparahydroxybenzoate, cetyl alcohol, stearyl alcohol u benzyl alcohol

[bookmark: OLE_LINK61][bookmark: OLE_LINK62]Methyl parahydroxybenzoate (E218), u propyl parahydroxybenzoate (E216), jistgħu jikkawżaw reazzjonijiet allerġiċi (possibbilment ittardjati).
Cetyl alcohol u stearyl alcohol jistgħu jikkawżaw reazzjonijiet lokali fil-ġilda (eż. dermatite tal-kuntatt).
Din il-mediċina fiha 5 mg benzyl alcohol f’kull qartas. Benzyl alcohol jista’ jikkawża reazzjonijiet allerġiċi u irritazzjoni lokali ħafifa.

3.	Kif għandek tuża Zyclara 

Dejjem għandek tuża din il-mediċina skont il-parir eżatt tat-tabib tiegħek. Iċċekkja mat-tabib jew mal-ispiżjar tiegħek jekk ikollok xi dubju. Tużax din il-mediċina qabel it-tabib tiegħek jurik il-mod korrett kif għandek tużaha.

Din il-mediċina għandha tintuża biss għall-keratosi aktinika fil-wiċċ u fil-qorriegħa.

Dożaġġ
Applika din il-mediċina fiż-żona affettwata darba kuljum eżatt qabel l-irqad.
[bookmark: OLE_LINK71][bookmark: OLE_LINK72]Doża massima ta’ kuljum hija 2 qratas (500 mg = 2 qratas ta’ 250 mg kull wieħed).
Din il-mediċina m’għandhiex tiġi applikata fuq żoni akbar mill-wiċċ kollu jew il-qorriegħa li qed tiqriegħ. 

Metodu ta’ kif għandu jingħata

	[image: ]
	1.	Qabel torqod, aħsel idejk u ż-żona li għandha tiġi kkurata b’attenzjoni b’sapun ħafif u ilma. Ixxotta idejk sewwa u ħalli ż-żona tinxef.


	[image: ]
	2. 	Iftaħ qartas ġdid ta’ Zyclara eżatt qabel l-użu u agħfas biex toħroġ ftit krema fuq il-ponot ta’ subgħajk. M’għandhomx jintużaw aktar minn 2 qratas għal kull applikazzjoni.

	3.	Applika saff irqiq ta’ Zyclara fiż-żona affettwata. Għorok bil-mod fiż-żona sakemm il-krema tisparixxi. Evita kuntatt mal-għajnejn, xufftejn u l-imnifsejn.


	[image: ]
	4.	Wara l-applikazzjoni tal-krema, armi l-qartas miftuħ. Aħsel idejk sew b’sapun u ilma.

	5.	Ħalli Zyclara fuq il-ġilda għal madwar 8 sigħat. Taħsilx iż-żona matul dan il-ħin, p.e. tieħux doċċa jew banju. Tgħattix iż-żona kkurata b’faxex jew infaxxar ieħor.

	6.	Wara madwar 8 sigħat, aħsel iż-żona fejn kien applikat Zyclara b’sapun ħafif u ilma.




Tul tal-kura
Il-kura tibda b’applikazzjoni kuljum għal ġimagħtejn, segwit minn waqfa mingħajr l-ebda applikazzjoni għal ġimagħtejn, u wara tispiċċa b’applikazzjoni kuljum mill-ġdid għal ġimagħtejn oħra.

Jekk tuża Zyclara aktar milli suppost

Jekk applikajt wisq krema, neħħi ż-żejjed billi taħsel b’sapun ħafif u ilma.
Meta tgħaddi kull reazzjoni tal-ġilda tista’ tkompli bil-kura tiegħek fl-iskeda rrakkomandata tas-soltu. Il-krema m’għandhiex tiġi applikata aktar minn darba kuljum.

Jekk bi żball tibla’ din il-mediċina jekk jogħġbok ikkuntattja lit-tabib tiegħek immedjatament.

Jekk tinsa tuża Zyclara

Jekk tinsa tieħu doża ta’ Zyclara, stenna sal-lejl li jmiss biex tapplikaħ u wara kompli bl-iskeda tas-soltu. Il-krema m’għandhiex tiġi applikata aktar minn darba kuljum. Kull ċiklu ta’ kura m’għandux idum aktar minn ġimagħtejn, anki jekk qbiżt xi dożi.

Jekk tieqaf tuża Zyclara

Kellem lit-tabib tiegħek qabel twaqqaf il-kura b’Zyclara.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek. 

4.	Effetti sekondarji possibbli 

[bookmark: OLE_LINK112]Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Fittex attenzjoni medika minnufih jekk iseħħ xi wieħed minn dawn l-effetti sekondarji severi waqt li qed tuża din il-mediċina:
[bookmark: OLE_LINK115][bookmark: OLE_LINK116]Reazzjonijiet serji tal-ġilda (frekwenza mhux magħrufa) b’feriti fil-ġilda jew ponot fuq il-ġilda li jibdew bħala żoni żgħar ħomor u javanzaw għal dehra ta’ nfafet żgħar, possibilment b’sintomi bħal ħakk, deni, tħossok marid b’mod ġenerali, ġogi juġgħu, problemi fil-vista, ħruq, uġigħ jew ħakk fl-għajnejn u feriti fil-ħalq. Jekk ikollok dawn, waqqaf l-użu ta’ din il-mediċina u għid lit-tabib tiegħek immedjatament.

F’xi individwi kien innutat tnaqqis fl-għadd tad-demm (frekwenza mhux magħrufa). Dan jista’ jagħmlek aktar suxxettibbli għall-infezzjonijiet, titbenġel b’mod aktar faċli jew jikkawża għeja. Jekk tinnota xi sintomi minn dawn, għid lit-tabib tiegħek.
Xi pazjenti li jsofru minn disturbi awtoimmuni jistgħu jesperjenzaw aggravament fil-kundizzjoni tagħhom. Jekk tinnota xi bidla waqt it-trattament b’Zyclara, għid lit-tabib tiegħek.
Jekk ikun hemm materja jew xi sinjal ieħor ta’ infezzjoni fil-ġilda (frekwenza mhux magħrufa), iddiskuti dan mat-tabib tiegħek.

Ħafna mill-effetti sekondarji ta’ din il-mediċina huma kkawżati mill-azzjoni lokali tiegħu fuq il-ġilda tiegħek. Reazzjonijiet lokali tal-ġilda jistgħu jkunu sinjal li l-mediċina qed taħdem kif intenzjonat. Jekk il-ġilda tiegħek tirreaġixxi ħażin jew issir wisq skomda waqt l-użu ta’ din il-mediċina, waqqaf l-applikazzjoni tal-krema u aħsel iż-żona b’sapun ħafif u ilma. Wara kkuntattja lit-tabib jew lill-ispiżjar tiegħek. Għandhom mnejn jagħtuk parir biex tieqaf tapplika din il-mediċina għal ftit jiem (jiġifieri li twaqqaf il-kura għal ftit jiem).

Kienu rrappurtati l-effetti sekondarji li ġejjin b’imiquimod:

Komuni ħafna (jistgħu jaffettwaw aktar minn persuna waħda minn kull 10)
· [bookmark: OLE_LINK8][bookmark: OLE_LINK9][bookmark: OLE_LINK20][bookmark: OLE_LINK21]Ħmura fil-ġilda, qoxra, ġilda titqaxxar, tisfija, ġilda xotta, nefħa fil-ġilda, ulċera fil-ġilda, u tnaqqis fil-pigmentazzjoni tal-ġilda fis-sit tal-applikazzjoni  

Komuni (jistgħu jaffettwaw sa persuna waħda minn kull 10)
· Aktar reazzjonijiet fis-sit tal-applikazzjoni eż. infjammazzjoni tal-ġilda, ħakk, uġigħ, ħruq, irritazzjoni, u raxx
· Glandoli minfuħin
· Uġigħ ta’ ras
· Sturdament
· Telf ta’ aptit
· Tqalligħ
· Dijarea
· Rimettar
· Sintomi li jixbhu l-influwenza
· Deni
· Uġigħ
· Uġigħ fil-muskoli u l-ġogi
· Uġigħ fis-sider
· Insomnja
· Għeja
· Infezzjoni kkawżata minn virus (herpes simplex)
· Żjieda fil-glucose fid-demm

Mhux komuni (jistgħu jaffettwaw sa persuna waħda minn kull 100)
· [bookmark: OLE_LINK32][bookmark: OLE_LINK33]Bidliet fis-sit tal-applikazzjoni, eż. fsada, żoni żgħar minfuħin fil-ġilda, infjammazzjoni, tniggiż, żjieda fis-sensittività għall-mess, ċikatriċi, sensazzjoni ta’ sħana, indeboliment tal-ġilda, infafet jew ponot bil-materja
· Debbulizza
· Tregħid
· Nuqqas ta’ enerġija (letarġija)
· Skomdu
· Nefħa fil-wiċċ
· Uġigħ fid-dahar
· Uġigħ fir-riġlejn u d-dirgħajn
· Imnieħer miżdud
· Uġigħ fil-griżmejn
· Irritazzjoni fl-għajnejn
· Nefħa tal-kappell tal-għajn
· Depressjoni
· Irritabilità
· Ħalq xott
· Uġigħ addominali

Rari (jistgħu jaffettwaw sa persuna waħda minn kull 1,000)
· Kondizzjonijiet awtoimmuni jaggravaw (marda li tirriżulta minn rispons immuni mhux normali hija marda awtoimmuni)
· Reazzjonijiet fil-ġilda mhux fis-sit tal-applikazzjoni

Frekwenza mhux magħrufa (frekwenza ma tistax tiġi stmata mid-dejta disponibbli)
· Bidliet fil-kulur tal-ġilda
[bookmark: OLE_LINK39][bookmark: OLE_LINK40]	Xi pazjenti kellhom esperjenza ta’ bidliet fil-kulur tal-ġilda fiż-żona fejn ġie applikat Zyclara. Filwaqt li dawn il-bidliet għandhom tendenza li jitjiebu maż-żmien, f’xi pazjenti jistgħu jkunu permanenti.
· Telf ta’ xagħar
Numru żgħir ta’ pazjenti kellhom esperjenza ta’ telf ta’ xagħar fiż-żona kkurata jew fil-madwar.
· [bookmark: OLE_LINK41][bookmark: OLE_LINK42]Żjieda fl-enżimi tal-fwied
1. Kien hemm rapporti ta’ żjieda fl-enżimi tal-fwied.

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5. Kif taħżen Zyclara

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna ta’ barra u fuq it-tikketta wara EXP.
Id-data ta’ meta tiskadi tirreferi għall-aħħar ġurnata ta’ dak ix-xahar.
Taħżinx f’temperatura ’l fuq minn 25°C.

Il-qratas m’għandhomx jerġgħu jintużaw wara li jinfetħu. 

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Zyclara
-	Is-sustanza attiva hi imiquimod. Kull qartas fih 9.375 mg ta’ imiquimod f’250 mg ta’ krema (100 mg ta’ krema fiha 3.75 mg imiquimod).
· Is-sustanzi l-oħra huma isostearic acid, benzyl alcohol, cetyl alcohol, stearyl alcohol, paraffin abjad artab, polysorbate 60, sorbitan stearate, glycerol, methyl parahydroxybenzoate (E 218), propyl parahydroxybenzoate (E 216), xanthan gum, ilma ppurifikat (ara wkoll sezzjoni 2 “Zyclara fih methyl parahydroxybenzoate, propyl parahydroxybenzoate, cetyl alcohol, stearyl alcohol u benzyl alcohol”).

Kif jidher Zyclara u l-kontenut tal-pakkett
-	Kull qartas ta’ krema Zyclara 3.75% fih 250 mg ta’ krema bajda sa kemmxejn fl-isfar b’dehra uniformi.
-	Kull kaxxa fiha 14, 28 jew 56 qartas tal-fojl għall-użu ta’ darba magħmul minn polyester/polyethylene abjad ta’ densità baxxa/aluminju. Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq
Viatris Healthcare Limited
Damastown Industrial Park
Mulhuddart
Dublin 15
DUBLIN
l-Irlanda

Manifattur
Swiss Caps GmbH
Grassingerstraße 9
83043 Bad Aibling
Il-Ġermanja 



Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq.


	[bookmark: _Hlk30152239]België/Belgique/Belgien
Viatris 
Tél/Tel: +32 2 658 61 00

	Luxembourg/Luxemburg
Viatris 
Tél/Tel: +32 2 658 61 00
(Belgique/Belgien)


	България
Майлан ЕООД
Тел.: +359 2 44 55 400

	Magyarország
Viatris Healthcare Kft.
1138 Budapest
Váci út 150.
Tel: +36 1 465 2100


	Česká republika
Viatris CZ s.r.o.
Tel: +420 222 004 400

	Malta
V.J. Salomone Pharma Limited 
Upper Cross Road
Marsa, MRS 1542
Tel: +356 21 22 01 74


	Danmark
Viatris ApS
Tlf: +45 28 11 69 32


	Nederland
Mylan Healthcare B.V.
Krijgsman 20
1186 DM Amstelveen
Tel: +31 (0)20 426 3300


	Deutschland
Viatris Healthcare GmbH
Tel: +49 800 0700 800
	Norge
Viatris AS 
Hagaløkkveien 26
1383 Asker
Tlf: +47 66 75 33 00


	Eesti
Viatris OÜ
Tel: +372 6363 052

	Österreich
Viatris Austria GmbH
Guglgasse 15
1110 Wien
Tel: + 43 (0)1 86 390 


	Ελλάδα
Viatris Hellas Ltd
Τηλ: +30 210 010 0002

	Polska
Viatris Healthcare Sp. z o.o.
ul. Postępu 21B
02-676 Warszawa
Tel: +48 22 546 6400


	España
Viatris Pharmaceuticals, S.L.
Tel: +34 900 102 712

	Portugal
Viatris Healthcare, Lda.
Av. D. João II, 
Edifício Atlantis, nº 44C – 7.3 e 7.4
1990-095 Lisboa
Tel: +351 214 127 200


	France
Viatris Santé
1 bis place de la Défense – Tour Trinity
92400 Courbevoie
Tél: +33 (0)1 40 80 15 55

	România
BGP PRODUCTS SRL
Tel.: +40 372 579 000


	Hrvatska
Viatris Hrvatska d.o.o.
Koranska 2
10 000  Zagreb
Tel: +385 1 2350 599 
	Slovenija
Viatris d.o.o.
Tel: +386 1 23 63 180


	
Ireland
Mylan Ireland LimitedViatris Limited
Tel: +353 1 8711600

	Slovenská republika
Viatris Slovakia s.r.o.
Tel: +421 2 32 199 100


	Ísland
Icepharma hf.
Sími: +354 540 8000

	Suomi/Finland
Viatris Oy
Vaisalantie 2-8/Vaisalavägen 2-8
02130 Espoo/Esbo
Puh/Tel: +358 20 720 9555


	Italia
Viatris Italia
Via Vittor Pisani, 20
20124 Milano
Tel: +39 (0) 2 612 46921+39 0261246921

	Sverige
Viatris AB
Box 23033
104 35 Stockholm
+46 (0) 8 630 19 00


	Κύπρος
GPA Pharmaceuticals LtdCPO Pharmaceuticals Limited
Τηλ: +357 22863100

	United Kingdom (Northern Ireland)
Mylan IRE Healthcare Limited
Tel: +353 18711600

	Latvija
Viatris SIA
101 Mūkusalas str.
Rīga LV‐1004
Tālr: +371 67616137

	

	Lietuva
Viatris UAB
Žalgirio str. 90-100
Vilnius LT-09303 
Tel. + 370 52051288

	



Dan il-fuljett kien rivedut l-aħħar f’ {XX/SSSS} 

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu. 

